O armată de trolli s-a activat, miercuri, pe pagina de Facebook a prim-vicepreședintele Comisiei Europene (CE), Frans Timmermans, după ce acesta a avertizat Guvernul de la București să nu ia măsuri care să afecteze sistemul judiciar. Mesajul lui Timmermans postat în memoria unui fost diplomat, iubitor al florilor din parcul Keukenhof (Olanda), a fost asaltat cu sute de mesaje jignitoare, toate în limba română.





Postarea era în onoarea prietenului şi fostului diplomat Peter Kok.



Reamintim că miercuri Frans Timmermans a avut un discurs foarte dur la adresa Guvernului român, cerându-i să nu ia măsuri care să afecteze sistemul judiciar și să creeze impunitate pentru funcționarii de nivel înalt care au pedepse pentru corupție. El a spus că a discutat de mai multe ori cu premierul Viorica Dăncilă și că i-a transmis foarte clar că a vorbi de dragul vorbei nu e suficient și că sunt necesare acțiuni urgente care trebuie să apară cât mai curând. "Dacă va exista vreun motiv să reacționăm imediat, o să o facem în termen de câteva zile", a avertizat Timmermans.





Multe dintre mesajele jignitoare au fost șterse, de aseară până acum.